
Enkeli
Kalinkan matkassa – Pienen valkoisen höyhenen






























Eräällä kaukaisella tähdellä,
enkelitähdeksi sitä kutsutaan, asuu joukko enkelten. Tähti on niin
kaukainen, että sitä ei voi nähdä edes kaukoputkella, se on
piilossa ihmisten silmiltä. Tähti on oikealta nimeltään Valontähti.
Tähden asukkaat ovat enkeleitä pitkissä hohtavissa valokaavuissaan.
Jokaisella enkelillä on oma valonsa, loistonsa, värinsä, jota
hohtaa ympärilleen. Yksi enkeleistä on Enkeli Kalinka, joka hohtaa
puhdasta vaaleanpunaista, kullanhohtavaa, kristallin kirkasta
valoa. Enkeli Kalinkan hiukset ovat oranssinpunaiset ulottuen
polvitaipeeseen saakka. Yllään hänellä on sametin sininen mekko
pituudeltaan ääretön. Kun hän kulkee valossaan eteenpäin, hänen
mekkonsa helmat ulottuvat satojen metrien päähän hänen vartalostaan
peittäen alleen kaiken maan ja taivaan väliltä. Hänen kasvonsa
hehkuvat kultaista puuteripölyä, jota leijailee hänen ympärillään
hänen liikkuessaan eteenpäin.



Enkeli Kalinka on lasten enkeli ja hänet
lähetetään Valon tähdeltä maahan auttamaan maan lapsia. Enkelten
kuningas - Korkein Valo saattaa Kalinkan matkaan pieneen
valoputkeen, joka vie Kalinkan maahan. Matka maahan on pitkä, mutta
hetkessä Kalinka huomaa tulleensa perille. Hän astuu ulos
valoputkesta ja kokeilee varpaillaan maan pintaa. Laskiessaan
molemmat jalkansa maan pinnalle valoputki hänen takanaan katoaa
pieniksi kristallihiukkasiksi, jotka putoilevat maahan ja jäävät
hetkeksi loistamaan kirkasta valoaan, kunnes haihtuvat
olemattomiin.



Kalinka säikähtää ja rupeaa nopeasti
keräämään kristallihiukkasia käsillään. Katsoessaan kädessään
olevia hiukkasia ne haihtuvat yksitellen avaruuteen ja Kalinka
tajuaa olevansa yksin. Hänen enkelimäinen vartalonsa on muuttunut
maahan sopivaksi ihmisen kehoksi, hänen mekkonsa on pienentynyt,
hänen valonsa on himmentynyt. Enkelin kehosta on jäljellä vain
hänen suuret hennon vaalean siniset siivet.



Kalinka totuttelee aikansa uuteen
kehoonsa ja pyrähtää lentoon korkeaan, katselee maata korkealta
taivaalta, kiertelee ja kaartelee. Hän näkee maan, suuret meret,
valloittavat vuoret, auringon ja kuun. ”Kaikki näyttää olevan juuri
sopivasti paikoillaan”, hän ajattelee ja laskeutuu lennoltaan
kokeilemaan uudestaan maan pintaa varpaillaan. Maa hänen jalkojensa
alla painuu hieman hänen astellessaan siihen jalanjälkiään. Hänestä
tuntuu kuin maa olisi imaissut osan hänen jaloistaan maanpinnan
alle, aivan kuin hänen jaloistaan olisi yllättäen kasvanut paksut
juuret syvälle maan uumeniin saakka.



Saatuaan jalat maanpintaa hipomaan
Kalinka katsoo käsiään. Ne ovat kauniit muodoltaan, sellaiset
sirot, joissa on pitkät juuri hänelle sopivat sormet. Kämmenpuoli
heijastaa kultaista säteilevää valoa, joka häikäisee Kalinkan
silmiä tähtipölyllään. Hän koskettaa kädellään ympärillään olevia
metsän kukkia ja aluillaan olevia puiden taimia ja ne alkavat
väreilemään loistossaan, ne heräävät uuteen eloon ja kasvavat
hurjaa vauhtia täyteen mittaansa. Hiljaa ne kuiskaavat
hymyillessään Kalinkalle kiitostaan. Kalinka heilauttaa vielä
kättään metsässä. Koko metsä saa uuden kultaisen vihreän
väriloisteen ylleen ja kiittää Kalinkaa taiastaan. ”Taikakädet”,
Kalinka hymyilee mielessään. Enkeli Kalinkan katse hänen
merensinisissä silmissään on puhdasta valoa ja rakkautta.

